สเปนเครียดหนัก หัวหน้าศูนย์ฉุกเฉิน แม่ทัพ สู้โควิด-19 ติดเชื้อด้วย
ทางการสเปนยืนยัน หัวหน้าศูนย์ฉุกเฉินทางสาธารณสุข ผู้นำสู้โควิด-19 ในประเทศ ติดเชื้อด้วย ขณะที่มีบุคลากรทางการแพทย์ในสเปนติดเชื้อไวรัสโคโรนากว่า 1.2 หมื่นคน ขณะที่ยอดติดเชื้อใกล้แตะหลักแสนเมื่อ 30 มี.ค.63 สำนักข่าวรอยเตอร์รายงานความคืบหน้าสถานการณ์ระบาดของเชื้อไวรัสโคโรนาสายพันธุ์ใหม่ หรือโควิด-19 ในสเปน ซึ่งกลายเป็นประเทศที่มีผู้ป่วยโรคโควิด-19 มากที่สุดเป็นอันดับสองของโลก รองจากอิตาลีว่า ล่าสุด เจ้าหน้าที่กระทรวงสาธารณสุขสเปน แถลงยืนยัน นายเฟอร์นันโด ไซมอน หัวหน้าศูนย์ฉุกเฉินทางสาธารณสุขของสเปน ซึ่งเป็นผู้นำในการต่อสู้กับการระบาดของไวรัสโคโรนาในประเทศ ได้รับการตรวจวินิจฉัยว่าติดเชื้อไวรัสโควิด-19ตามรายงานระบุว่า นายไซมอน ต้องทำงานติดต่อกับนายกรัฐมนตรีเปโดร ซานเซส เป็นประจำ เพื่อรายงานสถานการณ์คืบหน้าของการต่อสู้กับการระบาดของโควิด-19 ในประเทศด้านรองหัวหน้าศูนย์ฉุกเฉินสู้โควิดของสเปน มาเรีย โฮเซ เซียร์ร่า ยังแถลงข่าวด้วยว่า ขณะนี้มีบุคลากรทางการแพทย์ในสเปนติดเชื้อไวรัสโคโรนาราว 12298 คน ระหว่างการรักษาพยาบาลดูแลผู้ป่วยที่ติดเชื้อโควิด ขณะที่ยอดผู้ติดเชื้อในสเปนเพิ่มขึ้นประมาณ 14% เท่ากับสัปดาห์ที่แล้ว โดยมีผู้ติดเชื้อเพิ่มเป็น 85195 คน และเสียชีวิตอยู่ที่ 7340 ราย.
ทางการสเปนยืนยัน หัวหน้าศูนย์ฉุกเฉินทางสาธารณสุข ผู้นำสู้โควิด-19 ในประเทศ ติดเชื้อด้วย ขณะที่มีบุคลากรทางการแพทย์ในสเปนติดเชื้อไวรัสโคโรนากว่า 1.2 หมื่นคน ขณะที่ยอดติดเชื้อใกล้แตะแสน
โควิด-19,ไวรัสโคโรน่า,ไวรัสโคโรนา,COVID-19,โควิด สเปน